CELEX: 31995D0338
Language: ro
Date: 1995-07-26 00:00:00
Title: Decizia Comisiei din 26 iulie 1995 de modificare a capitolului 1 din anexa II la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate stabilite de normele comunitare speciale indicate în anexa A punctul I la Directiva 89/662/CEE și, cu privire la agenții patogeni, la Directiva 90/425/CEE (Text cu relevanță pentru SEE)

03/Volumul 17
            
            
               RO
            
            
               Jurnalul Ofícial al Uniunii Europene
            
            
               253
            
         31995D0338
   
               L 200/35
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 26 iulie 1995
   de modificare a capitolului 1 din anexa II la Directiva 92/118/CEE a Consiliului de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate stabilite de normele comunitare speciale indicate în anexa A punctul I la Directiva 89/662/CEE și, cu privire la agenții patogeni, la Directiva 90/425/CEE
   (Text cu relevanță pentru SEE)
   (95/338/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează schimburile și importurile în Comunitate de produse care nu intră sub incidența condițiilor menționate stabilite de normele comunitare speciale indicate în anexa A punctul I la Directiva 89/662/CEE și, cu privire la agenții patogeni, la Directiva 90/425/CEE (1), astfel cum a fost modificată ultima dată prin Directiva 95/339/CE a Comisiei (2), în special articolul 15 alineatul (2),
   întrucât aplicarea normelor stabilite a determinat anumite dificultăți în ceea ce privește importul produselor din carne obținute din carne de pasăre, carne de vânat de crescătorie, carne de vânat și carne de iepure; întrucât, prin urmare, normele respective trebuie modificate având în vedere experiența acumulată;
   întrucât prin respectivele condiții se intenționează reglementarea posibilității de întocmire a unei liste a țărilor terțe din care sunt autorizate importurile respectivelor produse;
   întrucât, din motive de claritate, capitolul 1 din anexa II la Directiva 92/118/CEE trebuie reformulat;
   întrucât măsurile stabilite prin prezenta decizie sunt conforme cu avizul Comitetului permanent veterinar,
   ADOPTĂ PREZENTA DECIZIE:
   Articolul 1
   Litera (a) din capitolul 1 al anexei II la Directiva 92/118/CEE se înlocuiește cu următorul text:
   
               „(a)
            
            
               fie provin dintr-o țară terță care figurează pe listă în conformitate cu:
               
                           (i)
                        
                        
                           articolul 9 din Directiva 91/494/CEE privind carnea de pasăre;
                        
                     
                           (ii)
                        
                        
                           articolul 16 din Directiva 92/45/CEE privind carnea de vânat;
                        
                     
                           (iii)
                        
                        
                           capitolul 2 din anexa I la prezenta directivă privind carnea de iepure și carnea de vânat de crescătorie,
                        
                     fie provin dintr-o țară terță care figurează pe lista din partea I a anexei la Decizia 79/542/CEE. În acest caz, produsele menționate trebuie să fi fost supuse unui tratament termic într-un container sigilat, valoarea în Fo fiind mai mare sau egală cu 3,00. Cu toate acestea, în cazul produselor de carne obținute din alte specii decât porcul, acest tratament poate fi înlocuit cu un tratament termic care aduce temperatura internă la cel puțin 70 °C.”
            
         Articolul 2
   Prezenta decizie se adresează statelor membre.
   
      Adoptată la Bruxelles, 26 iulie 1995.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 62, 15.3.1993, p. 49.
   
      (2)  JO L 200, 24.8.1995, p. 36.